ประกาศกระทรวงเกษตราธิการ
ประกาศกระทรวงเกษตราธิการ
เรื่องใช้แบบพิมพ์ใบสำคัญจำหน่ายยาง
และใบคูปองตามความในพระราชบัญญัติควบคุมยาง
พุทธศักราช
๒๔๘๑
------------

 อาศัยอำนาจตามความในมาตรา
๒๒ แห่งพระราชบัญญัติควบคุมยาง พุทธศักราช
๒๔๘๑ รัฐมนตรีว่าการกระทรวงเกษตราธิการ
จึงประกาศใช้ใบสำคัญจำหน่ายยาง และใบคูปอง
สำหรับกำกับไปกับยางที่จำหน่าย ตามความในมาตรา ๔ (๒๓) และ
(๒๕) แห่งพระราชบัญญัติ
ควบคุมยาง พุทธศักราช ๒๔๘๑ ดังต่อไปนี้
 ๑. ใบสำคัญจำหน่ายยาง มีลักษณะดังต่อไปนี้
 ก.
ขนาดกว้าง ๑๓.๔ เซ็นติเมตร และยาว ๒๑.๖ เซ็นติเมตร
 ข.
ด้านหน้ามีเส้นเป็นกรอบโดยรอบ ภายในกรอบตรงกลางเบื้องบนมีภาพครุฑพ่าห์
ใต้ภาพครุฑพ่าห์มีอักษรขนาดใหญ่ว่า
"ใบสำคัญจำหน่ายยาง" ใต้อักษร "ใบสำคัญจำหน่ายยาง" 
มีอักษรอื่น และช่องว่างสำหรับผู้ถือใบสุทธิยางกรอกข้อความ
ที่มุมขวาบนมีตัวเลขอาราบิคบอก
เล่มที่ และ เลขที่
ที่มุมซ้ายล่างมีเส้นเป็นกรอบเล็กสี่เหลี่ยมผืนผ้า สำหรับเจ้าพนักงานประจำท้องที่
กรอกข้อความและลงนาม
เมื่อมีผู้มาขอส่งยางออกนอกราชอาณาเขตต์ ด้านหลังมีช่องรายการอยู่
ภายในเส้นกรอบสำหรับผู้ค้ายางกรอกรายการจำหน่ายยางให้แก่กัน
ใต้เส้นกรอบมีอักษร และ
ช่องว่าง สำหรับผู้ขอส่งยางออกกรอกข้อความเมื่อนำใบสำคัญจำหน่ายยางมาขอส่งยางออก
 ค.
ด้านหน้าพิมพ์บนพื้นกระดาษสีขาวด้วยสีฟ้าอ่อนเป็นลายลูกแก้ว ภาพครุฑพ่าห์
และอักษรอื่นพิมพ์ด้วยสีเขียว ส่วนตัวเลขอาราบิค
พิมพ์ด้วยสีดำ ด้านหลังพิมพ์ช่องรายการและ
เส้นกรอบกับข้อความอื่น ๆ ด้วยสีเขียวบนกระดาษสีขาว
 ๒. ใบคูปองแบ่งออกเป็น ๓ ชะนิด คือ
 ชะนิด ๑ กิโลกรัม
 ชะนิด ๕ กิโลกรัม
 ชะนิด
๕๐ กิโลกรัม
 ใบคูปองแต่ละชะนิดมีลักษณะเป็นรูปสี่เหลี่ยมผืนผ้า
มีขนาดต่างกันดังนี้
 ชะนิด ๑ กิโลกรัม กว้าง ๖.๔ เซ็นติเมตร ยาว
๑๐.๒ เซ็นติเมตร
 ชะนิด ๕ กิโลกรัม กว้าง ๗.๐ เซ็นติเมตร ยาว ๑๑.๒
เซ็นติเมตร
 ชะนิด
๕๐ กิโลกรัม กว้าง ๗.๐ เซ็นติเมตร ยาว ๑๑.๒ เซ็นติเมตร
 ใบคูปองแต่ละชะนิดพิมพ์ด้านเดียว
มีลายเส้นเป็นลายใยแมลงมุมเป็นกรอบโดยรอบ 
ที่มุมซ้ายบนมีภาพครุฑพ่าห์อยู่ในวงกรอบรูปคล้ายเสมา
ตรงกลางใต้กรอบเบื้องบนมีอักษรขนาดใหญ่
คำว่า "กรมป่าไม้" ถัดคำว่า
"กรมป่าไม้" ลงมามีตัวเลขอาราบิคบอกเลขที่ฉะบับของใบคูปอง ถัด
ลงมามีอักษรคำว่า "ใช้กำกับการจำหน่ายยางทุกชะนิด
สำหรับโควตาที่ ๘ งวดที่ ๑" ถัดลงมามีอักษร
ขนาดกลางว่า "หนึ่งกิโลกรัม"
"ห้ากิโลกรัม" "ห้าสิบกิโลกรัม" ระบุจำนวนกิโลกรัมตามชะนิดของ
ใบคูปอง และถัดลงมามีอักษรคำว่า "ใช้ได้ เพียงวันที่
๓๐ มิถุนายน ๒๔๘๕" ที่มุมซ้ายล่างมีตัวเลขไทย
"๑" หรือ "๕" หรือ "๕๐"
อยู่ภายในวงกลมตามชะนิดของคูปอง และที่มุมขวาล่าง มีตัวเลขอาราบิค
"1" หรือ "5" หรือ "50"
ภายในวงกลมตามชะนิดของใบคูปอง ที่กรอบเบื้องล่างตรงกลางมีอักษร
สีขาวคำว่า "อธิบดีกรมป่าไม้"
เหนือกรอบเบื้องล่างขึ้นไปมีลายเซ็น "สฤษฏยุทธศิลป์"
 ชะนิด
๑ กิโลกรัม พิมพ์พื้นเป็นลายแก้วชิงดวง ล้อมรอบภาพศีร์ษะม้าซึ่งอยู่ภายใน
วงกลมด้วยสีฟ้าบนกระดาษสีขาวตัวอักษร ภาพครุฑพ่าห์
และลวดลายอย่างอื่นพิมพ์ด้วยสีแดง ลายเซ็น
"สฤษฏยุทธศิลป์"
และเลขลำดับที่ฉะบับพิมพ์ด้วยสีดำ
 ชะนิด
๕ กิโลกรัม พิมพ์พื้นเป็นลายแก้วชิงดวง ล้อมรอบภาพม้าซึ่งอยู่ภายในวงกลม
ด้วยสีชมพูบนกระดาษสีขาวตัวอักษร ภาพครุฑพ่าห์
และลวดลายอย่างอื่นพิมพ์ด้วยสีน้ำตาล ลายเซ็น
"สฤษฏยุทธศิลป์" และเลขลำดับที่ฉะบับพิมพ์ด้วยสีดำ
 ชะนิด
๕๐ กิโลกรัม พิมพ์พื้นเป็นลายแก้วชิงดวง ล้อมรอบภาพม้าซึ่งอยู่ภายในวงกลม
ด้วยสีเหลืองบนกระดาษสีขาวตัวอักษร ภาพครุฑพ่าห์
และลวดลายอย่างอื่นพิมพ์ด้วยสีเขียวแก่ 
ลายเซ็น "สฤษฏยุทธศิลป์"
และเลขลำดับที่ฉะบับพิมพ์ด้วยสีดำ
 ๓. ใบสำคัญจำหน่ายยางและใบคูปองทุกชะนิด
ดังกล่าวแล้วข้างต้นให้ใช้กำกับยางได้
ในระยะเวลา ๖ เดือน คือตั้งแต่วันที่ ๑ มกราคม ๒๔๘๕
จนถึงวันที่ ๓๐ มิถุนายน ๒๔๘๕

 ประกาศ
ณ วันที่ ๒๘ ธันวาคม พุทธศักราช ๒๔๘๔
 
ม.ม. เวชยันตรังสฤษฏ์
 
รัฐมนตรีว่าการกระทรวงเกษตราธิการ

 
เรื่องให้ยืดกำหนดเวลาการใช้ใบคูปองยาง
  ใบสำคัญจำหน่ายยาง ใบสุทธิยาง
 และใบกำกับคูปอง
  -------------

 ด้วยกระทรวงเกษตราธิการพิจารณาเห็นว่า
เป็นการสมควรที่จะยืดกำหนดเวลา
การใช้ใบคูปองยาง ใบสำคัญจำหน่ายยางใบสุทธิยาง และใบกำกับคูปอง
สำหรับงวดที่ ๒ แห่งระยะ
เวลาโควตาที่ ๗ ต่อไปอีก ทั้งนี้
เพื่อให้เป็นการเหมาะสมกับสถานะการณ์ของการค้ายางที่เป็นอยู่
ในระหว่างนี้
 ฉะนั้น
จึงประกาศให้ทราบทั่วกันว่า ใบคูปองยาง ใบสำคัญจำหน่ายยาง ใบสุทธิยาง
และใบกำกับคูปอง สำหรับงวดที่ ๒ แห่งระยะเวลาโควตาที่ ๗
นั้น ให้ใช้ต่อไปได้อีกจนถึง
วันที่ ๒๘ กุมภาพันธ์ ๒๔๘๕

 ประกาศ
ณ วันที่ ๒๘ ธันวาคม ๒๔๘๔
 ม.ม. เวชยันตรังสฤษฏ์
 รัฐมนตรีว่าการกระทรวงเกษตราธิการ

[รก.๒๕๘๕/๑/๑๖๒/๑ มกราคม ๒๔๘๕]